Oscar za najbolji film

**Oscar za najbolji film** () je jedna od Nagrada za zasluge koju svake godine dodjeljuje Akademija filmskih umjetnosti i znanosti (AMPAS) umjetnicima koji rade u filmskoj umjetnosti. Kategorija najboljeg filma je jedina kategorija u kojoj svaki član Akademije može glasati o konačnom ishodu, ali i nominirati. Tijekom godišnje dodjele Oscara, ova nagrada dodjeljuje se posljednja, a obično po nju na podij dolaze producenti i redatelj. No, samo su producenti službeno dobitnici nagrade. Oscar za najbolji film praktički se smatra najvažnijim Oscarom, budući da je to konačni rezultat zajedničke produkcije, režije, glume i pisanja scenarija.

## Historija
Na prvoj dodjeli Oscara (za 1927. i 1928.) nije bilo nagrade za najbolji film. Umjesto toga, podijeljene su dvije različite nagrade, jedna nazvana najbolja produkcija, koju je osvojio epski film *[[Krila (1927)|Krila]]*, te najveća umjetnička vrijednost produkcije, koju je osvojio art film *[[Svitanje (1927)|Svitanje]]*. Nagrade su trebale odati počast jednako vrijednim aspektima superiornog napora u snimanju filmova. No, suci i šefovi studija više su pažnje obraćali potonjoj kategoriji - šef MGM-a Louis B. Mayer, kojem se nije sviđao realizam *[[Gomila (1928)|Gomile]]* Kinga Vidora, vršio je pritisak na suce da ne nagrade njegov vlastiti studijski film, nego da izaberu *Svitanje*. Sljedeće godine, Akademija je ustanovila jedninstvenu nagradu nazvanu najbolja produkcija i retroaktivno odlučila da nagrada koju su osvojila *Krila* bude ekvivalent ovoj nagradi, što je rezultiralo da se *Krila* često pogreškom navode kao osvajač nagrade za najbolji film prve godine. Nagrada se preimenovala u najbolji film na dodjeli 1931.

Od 1944., Akademija je ograničila nominacije na pet nomimiranih za najbolji film po godini. Od 80. dodjele Oscara (za 2007.), 463 filma su bila nominirana za glavnu nagradu. Tijekom posljednjih 80 godina, Akademija je dodijelila ukupno 80 nagrada za najbolji film. Oscari za najbolji film i najboljeg redatelja često su se kroz povijest blisko povezivali. Od 80 filmova koji su bili nagrađeni najprestižnijom nagradom, 59 je ih bilo također bilo nagrađeno za najboljeg redatelja.http://awardsdatabase.oscars.org/ampas_awards/help/statistics/bestpixdirdiff.html Samo tri filma su osvojili nagradu za najbolji film bez da je njihov redatelj bio nominiran (iako samo jedan od ranih tridesetih): *Krila* (1927./'28.), *[[Grand Hotel]]* (1931./'32.) i *[[Vozeći gospođicu Daisy]]* (1989.). Isto tako, jedina dva redatelja koja su osvojila nagradu bez da je njihov film bio nominiran za najboljeg bili su s početka tridesetih: Lewis Milestone (1927./'28.) i Frank Lloyd (1928./'29.).

Jedna od kontroverznih točaka je manjak interesa s neengleskog govornog područja u svim kategorijama osim one za najbolji strani film. Jako malo filmova na stranim jezicima je bilo nominirano u bilo kojoj kategoriji, osim za umjetničke zasluge. Do danas je samo osam stranih filmova bilo nominirano za najbolji film: *[[Velika iluzija (1938)|Velika iluzija]]* (francuski, 1938.); *[[Z (1969)|Z]]* (francuski, 1969.); *[[Emigranti (1972)|Emigranti]]* (švedski, 1972.); *[[Krici i šaputanja]]* (švedski, 1973.); *[[Poštar (1995)|Poštar]]* (talijanski/španjolski, 1995.); *[[Život je lijep]]* (talijanski, 1998.); *[[Tigar i zmaj]]* (mandarinski, kineski, 2000.); i *[[Pisma s Iwo Jime]]* (japanski, 2006.). Ističe se i iznimna pristranost prema filmovima dužima od dva sata: *[[Fatalna nesreća]]* (2006., 113 min.) je najkraći film dobitnik nagrade za najbolji film u posljednjih dvadeset godina.

Nijedan film osvajač ove nagrade nije izgubljen, iako ih nekoliko kao što su *[[Na zapadu ništa novo (1930)|Na zapadu ništa novo]]* i *[[Lawrence od Arabije (1962)|Lawrence od Arabije]]* postoji samo u obliku izmjenjenom od originala, izdanja koje je osvojilo nagradu, obično zato što su premontirani radi reizdanja (i naknadno restaurirani od strane arhivista). Drugi pobjednici i nominirani kao što su *[[Tom Jones (1963)|Tom Jones]]* i *[[Ratovi zvijezda]]* su naširoko dostupni u izmjenjenim verzijama. Film iz 1928. *[[Patriot (1928)|Patriot]]* je jedini nominiran za Oscara koji je izgubljen; za *[[Reket (1927)|Reket]]* se dosta dugo vjerovalo da je izgubljen, ali je primjerak postojao u arhivu producenta Howarda Hughesa, a od tada je prikazan na Turner Classic Movies.

## Dobitnici i nominirani
U donjem popisu, dobitnik nagrade za svaku godinu je prikazan prvi, nakon čega slijede drugi nominirani. Osim prvih godina (kad je Akademija koristila ne-kalendarske godine), prikazana godina je ona u kojoj je film premijerno prikazan u Okrugu Los Angeles, Kalifornija; to je obično godina prvog izdanja, ali može biti i godina nakon prvog izdanja (kao *[[Casablanca (1942)|Casablanca]]*, a ako se uzme u obzir premijera na film-festivalu, i *[[Fatalna nesreća]]*). To je godina prije svečanosti na kojoj je dodijeljena nagrada; na primjer, film u kinima prikazan tijekom 2005. uzima se u obzir za Oscar za najbolji film 2005., dodijeljen u 2006. Do 1950., nagrada za najbolji film je dodjeljivana produkcijskim kompanijama; od 1951. nadalje, nagrada ide producentu.

### 1920-e

### 1930-e

### 1940-e

 
### 1950-e

### 1960-e

### 1970-e

   
### 1980-e

### 1990-e

### 2000-e

### 2010-e

## Ostvarenja

## Superlativi

## Izvori
* 

## Vanjske veze
* Oscars.org (Službena stranica Akademije)
* Oscar.com (Službena promotivna stranica dodjele)
* Baza podataka Akademije  (službena stranica)
* Kompletan popis nominiranih za Oscare 
* Link na DVD popis svih dobitnika nagrade za najbolji film